CELEX: 31991R3418
Language: el
Date: 1991-11-22 00:00:00
Title: Κανονισμός ( ΕΟΚ ) αριθ. 3418/91 της Επιτροπής, της 22ας Νοεμβρίου 1991 περί παύσεως της αλιείας γάδου από πλοία με σημαία της Πορτογαλίας

Avis juridique important

|

31991R3418

Κανονισμός ( ΕΟΚ ) αριθ. 3418/91 της Επιτροπής, της 22ας Νοεμβρίου 1991 περί παύσεως της αλιείας γάδου από πλοία με σημαία της Πορτογαλίας  

Επίσημη Εφημερίδα αριθ. L 324 της 26/11/1991 σ. 0014 - 0014

ΚΑΝΟΝΙΣΜΟΣ (ΕΟΚ) αριθ. 3418/91 ΤΗΣ ΕΠΙΤΡΟΠΗΣ  της 22ας Νοεμβρίου 1991  περί παύσεως της αλιείας γάδου από πλοία με σημαία της ΠορτογαλίαςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2241/87 του Συμβουλίου της 23ης Ιουλίου 1987 περί θεσπίσεως ορισμένων μέτρων ελέγχου των αλιευτικών δραστηριοτήτων (1), όπως τροποποιήθηκε από τον κανονισμό (ΕΟΚ) αριθ. 3483/88 (2), και ιδίως το άρθρο 11 παράγραφος 3,  Εκτιμώντας:  ότι ο κανονισμός (ΕΟΚ) αριθ. 3934/90 του Συμβουλίου της 20ής Δεκεμβρίου 1990 για τον καθορισμό, για το 1991, των αλιευτικών δυνατοτήτων για ορισμένα αποθέματα ιχθύων ή ομάδες ιχθύων στη ζώνη διακανονισμού που ορίζεται στη σύμβαση NAFO (3) προβλέπει τις  ποσοστώσεις για το γάδο για το 1991-  ότι, για να εξασφαλιστεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιούνται  από πλοία που φέρουν σημαία κράτους μέλους θεωρείται ότι έχουν εξαντλήσει την ποσόστωση που έχει διατεθεί-  ότι, σύμφωνα με τις πληροφορίες που ανακοινώθηκαν στην Επιτροπή, το ποσό των αλιευμάτων για το γάδο της ζώνης NAFO 3NO από πλοία με σημαία της Πορτογαλίας ή νηολογημένα στην Πορτογαλία έφθασαν τις ποσοστώσεις που είχαν διατεθεί για το 1991- ότι η  Πορτογαλία απαγόρευσε την αλιεία γι' αυτό το απόθεμα από τις 12 Νοεμβρίου 1991- ότι πρέπει, κατά συνέπεια, η ημερομηνία αυτή να κρατηθεί,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ποσό των αλιευμάτων του γάδου της ζώης NAFO 3NO, από πλοία με σημαία της Πορτογαλίας ή νηολογημένα στην Πορτογαλία, εκτιμάται ότι έχει εξαντλήσει τις ποσοστώσεις που είχαν διατεθεί στην Πορτογαλία για το 1991.  Απαγορεύεται η αλιεία γάδου στα ύδατα της ζώνης NAFO 3NO, καθώς επίσης και η παραμονή επί του πλοίου ή η μεταφόρτωση από πλοίο σε πλοίο και η εκφόρτωση του γάδου, που έχει αλιευθεί από πλοία με σημαία της Πορτογαλίας ή νηολογημένα στην Πορτογαλία, από  την ημερομηνία εφαρμογής του παρόντος κανονισμού.  Άρθρο 2  Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 12 Νοεμβρίου 1991. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 22 Νοεμβρίου 1991. Για την Επιτροπή  Manuel MARIN  Αντιπρόεδρος   (1) ΕΕ αριθ. L 207 της 29. 7. 1987, σ. 1. (2) ΕΕ αριθ. L 306 της 11. 11. 1988, σ. 2. (3) ΕΕ αριθ. L 378 της 31. 12. 1990, σ. 69.